31 
synlige ved en slig Udklækning af Æggene hos Fugle, hvis 
spæde Unger ere nøgne og aldeles hjælpeløse og ikke i nogen 
Henseende kunne undvære de Gamles Hjælp og Beskyttelse; 
saa at altsaa disse dog maatte træde til, saasnart selv det første 
Æg var udruget. Paa den anden Side er det af Redens Stør- 
relse og Rummelighed klart, at samtlige Hunner, der have lagt 
Æg i samme Rede, ikke kunne ruge samtidig; og endnu langt 
mindre hver ruge sine Æg; der er neppe påa engang Plads 
til mere end et Par Fugle i Reden, og der bliver altsaa, hvis 
alle Æggene overhovedet udruges, kun tilbage at antage enten 
at Mødrene skiftes under Rugningen, eller at nogle af dem slet 
ikke ruge. Men selv isaafald er det ikke let at indsee, hvor- 
ledes Æggene heelt nede i Bunden af den henved foddybe Rede 
kunne blive udrugede, og hvorledes de talrige skaldede Unger 
kunne finde Plads uden at trykke hinanden fordærvet; og disse 
Vanskeligheder forekomme mig endog saa store, at jeg ikke har 
kunnet undlade at opkaste mig selv det Spørgsmaal, om ikke 
overhovedet maaskee blot de i det øverste Lag liggende Æg 
udruges; men jeg tilstaaer, at denne Gisning forudsætter en 
Ødslen med Æg, der ikke vil frembyde synderlig mindre Vanske- 
ligheder. Det er imidlertid neppe ved Grublen over de mere 
eller mindre ufuldstændige Beretninger, som hidtil foreligge, at 
disse Tvivl kunne løses; kun nye, planmæssigt anstillede lagt- 
tagelser kunne give det nødvendige Lys. Åt saadanne ret snart 
maatte blive anstillede er meget at ønske; der er maaskee neppe 
noget Sted lettere Leilighed dertil end netop paa vore Øer 
i Vestindien, og hvis min Fremstilling kunde bidrage til at det 
skeete vilde Hensigten med den være fuldkommen opnaaet. 
